laion/Wikipedia-Exotic huggingface dataset:
רונית פנקס קרמרסקי

רונית פנקס קרמרסקי (נולדה ב-29 בדצמבר 1958) היא פרופסור לנוירוביולוגיה. חברת סגל בפקולטה למדעי החיים, בית הספר לנוירוביולוגיה, ביוכימיה וביופיזיקה וכן חברת בית ספר סגול למדעי המח, באוניברסיטת תל אביב ומכהנת כראשת בית הספר לנוירוביולוגיה, ביוכימיה וביופיזיקה. תחומי המחקר של פנקס קרמרסקי עוסקים בהבנת העברת סיגנלים בתוך תאים המובילים לחלוקה/מוות/שרידות וכן בחקר התהליך האוטפאגי (תהליך בו התא מפרק מרכיבים עצמיים) ומעורבות תהליכים אלה במחלות נוירודגנרטיביות ובמחלת הסרטן. במחקריה היא עוסקת בפיתוח גישות חדשניות לטיפול בסרטן. היא חקרה שלושה חלבונים התורמים להתפתחות של יותר מ-50% מסוגי הסרטן: Ras, ErbB ונוקלאולין. שני החלבונים הראשונים הם מחוללי סרטן התורמים גם לגדילתם של תאים באופן כללי, ולגבי החלבון השלישי הידע היה מועט יותר. במחקרים קודמים גילתה כי אינטראקציה בין שלושת החלבונים תורמת לגדילה בלתי מבוקרת של תאים המאפיינת גידולים סרטניים. השפעת האינטראקציה בין שלושת החלבונים עולה על השפעתו של כל חלבון בנפרד. בנוסף מצאה במחקרים כי עיכוב של האינטראקציה הזו על ידי שימוש בחומרים המעכבים שניים מהחלבונים הללו יעיל יותר מאשר עיכוב פעילותם של כל אחד מהחלבונים בנפרד. בנוסף עסקה באפיון התהליכים המולקולריים שבהם מעורבים חלבונים אלה כדי להבין כיצד ניתן יהיה לעכב את פעילותם. במחקר שיצא ב-2015 התגלה כי התרופה FTS, שמעכבת את אחד משלושת החלבונים המדוברים, Ras, אינה רק מדכאת גדילת תאים אלא גם מעורבת בהצלתם ממוות על ידי הפעלת התהליך האוטופאגי, תהליך האחראי לשמירת איזון בין פירוק לסינתזה של חלבונים ואברונים פגומים ו/או לא נחוצים לתא ומחזור של תוצרי הפירוק. תוצאה זו עומדת בניגוד ליכולת התרופה לעכב גדילת תאים ולכן היא פחות יעילה לבדה לשימוש בטיפולים עתידיים. בעקבות התגלית נערכו ניסיונות לעכב את יכולת הצלה הזאת על ידי שילובים עם תרופה נוספת שחוסמת את התהליך האוטופאגי או מעכבת את פעילות החלבונים האחרים. הטיפול המשולב נמצא כיעיל יותר מטיפול עם כל תרופה לחוד. על מחקרה זה קיבלה מלגה בשנת 2019 מהאגודה למלחמה בסרטן. רונית פנקס קרמרסקי באתר אוניברסיטת תל אביב רונית פנקס קרמרסקי, ברשת החברתית פייסבוק רונית פנקס קרמרסקי, ברשת החברתית LinkedIn רונית פנקס קרמרסקי, באתר גוגל סקולר פרופ' רונית פנקס קרמרסקי | הפקולטה למדעי החיים ע"ש ג'ורג' ס. וייז, באתר lifesci.tau.ac.il הנהלת אפיק | Afikinacademia.org, באתר Afik Israel Science Foundation/הקרן הלאומית למדע, גישה חדשה לטיפול בסרטן, באתר isf.org.il האגודה למלחמה בסרטן - דין וחשבון - 2019, באתר user-1723486.cld.bz ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רונית פנקס קרמרסקי".
ג'ראס ווקר

ג'ראס אייזיאה ווקר (באנגלית: Jarace Isaiah Walker; נולד ב-4 בספטמבר 2003) הוא כדורסלן אמריקאי המשחק בעמדת הפאוור פורוורד בקבוצת אינדיאנה פייסרס מליגת ה-NBA. ווקר שיחק כדורסל בתיכון בפנסילבניה, ולאחר מכן עבר לשחק באקדמיית "IMG Basketball". לאחר שהעמיד ממוצעים של 16.7 נקודות, 8.2 ריבאונדים ו-4 אסיסטים למשחק, נבחר לשחק במשחק מקדונלד'ס אול-אמריקן של 2022. לאחר שדחה הצעות מהאוניברסיטאות אלבמה ואובורן, בחר ווקר לשחק עבור קבוצת הכדורסל של אוניברסיטת יוסטון. בתום עונה אחת, הכריז כי יתמודד בדראפט 2023 ב-NBA. בדראפט 2023, נבחר ווקר בבחירה השמינית על ידי הוויזארדס. באותו הלילה הועבר בטרייד לפייסרס על הבחירה לפניו, בילאל קוליבאלי, שעשה את הדרך ההפוכה לוושינגטון הבירה. ג'ראס ווקר, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Superstar seventh-grader Jarace Walker facing life-changing decision, USA TODAY High School Sports, ‏2017-03-20 (באנגלית אמריקאית) Frank Bodani, Susquehannock basketball phenom Jarace Walker taking his talents out of state, York Daily Record (באנגלית אמריקאית) ROB ROSE, York County sophomore sensation Jarace Walker impresses despite IMG Academy's loss at UMBC, York Dispatch (באנגלית אמריקאית) Joseph Duarte, Houston signee Jarace Walker named McDonald's All-American, Houston Chronicle, ‏2022-01-26 (באנגלית אמריקאית) 5-star forward Walker says he'll play for Houston, ESPN.com, ‏2021-11-05 (באנגלית) Joseph Duarte, UH lands commitment from Jarace Walker, nation's top high school power forward, Houston Chronicle, ‏2021-11-05 (באנגלית אמריקאית) Adam Wells, Houston's Jarace Walker Plans to Declare for 2023 NBA Draft; Projected Lottery Pick, Bleacher Report (באנגלית)
גי סנטוס

גילרמה קרבאליו דוס סנטוס (בפורטוגזית: Guilherme Carvalho dos Santos; נולד ב-22 ביוני 2002) הוא כדורסלן ברזילאי המשחק בעמדת הסמול פורוורד בגולדן סטייט ווריורס. סנטוס גדל בברזיל לאב ואם כדורסלנים, וב-2018 החל לשחק כדורסל בקבוצת הבוגרים של מינאס מליגת העל הברזילאית, כשבמקביל הוא משחק בקבוצות הצעירות של המועדון. באפריל 2021 נבחר לשחק עבור "נבחרת העולם" בנייקי הופ סאמיט, ובאותו חודש הכריז על מועמדותו לדראפט 2021 ב-NBA. לאחר מכן משך את מועמדותו ושיחק במינאס גם בעונת 2021/2022, בה העמיד ממוצעים של 10.1 נקודות ו-5.1 ריבאונדים למשחק, ונבחר לשחקן השישי של העונה בליגה. לקראת דראפט 2022 ב-NBA הגיש סנטוס את מועמדותו, ובדראפט נבחר בבחירה ה-55 על ידי גולדן סטייט ווריורס. הוא שיחק עם הקבוצה בליגת הקיץ של ה-NBA, ובתום הטורניר הצטרף לסנטה קרוז ווריורס, קבוצת הבת של גולדן סטייט מליגת הפיתוח של ה-NBA. ב-2019 ייצג סנטוס את ברזיל באליפות דרום-אמריקה עד גיל 17 שנערכה בצ'ילה, קלע 27 נקודות במשחק הגמר נגד ארגנטינה וזכה עם נבחרתו במדליית הזהב. הוא ערך את הופעת הבכורה שלו בנבחרת הבוגרת במסגרת מוקדמות אליפות האמריקות בכדורסל 2022. פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA Aos 16 anos, ele joga por 3 categorias, brinca sobre ENEM e precisa marcar o craque do adversário no NBB, ESPN.com, ‏2018-11-13 (בפורטוגזית) Plan B, Minas Tênis Clube - Fábrica de talentos, minastenisclube.com.br Brazil's Gui Santos entering 2021 NBA draft, ESPN.com, ‏2021-04-21 (באנגלית) Leonardo Sasso, BRUNO CABOCLO IS NAMED MVP OF THE 2021-22 NBB SEASON. CHECK OUT ALL THE AWARDS, streetopia, ‏17 ביולי 2022 Warriors Select Patrick Baldwin Jr. (#28) & Gui Santos (#55) in 2022 NBA Draft, Presented by Oracle, www.nba.com (באנגלית) Wolves' Garza And Ignite's Henderson Named Captains For NBA G League Next Up Game, The NBA G League (באנגלית) Brazil claim South American U17 Championship 2019 title in Chile, FIBA.basketball (באנגלית)
נבחרת גיברלטר בכדורגל

נבחרת גיברלטר בכדורגל לגברים היא נבחרת הכדורגל של מושבת גיברלטר שבשליטת בריטניה. הדירוג הנוכחי של נבחרת גיברלטר ברשימת הדירוג של פיפ"א, הוא המקום ה-198 בעולם, נכון ל-19 בספטמבר 2024; הניקוד הוא 842.40 – ללא שינוי לעומת ניקוד קודם. דירוג השיא 190 נמדד לראשונה באוקטובר 2018, והדירוג הנמוך ביותר 206 נמדד לראשונה באפריל 2017. המשחקים הראשונים בהם השתתפה הנבחרת היו בשנת 1993, בהם הפסידה בכל המשחקים והבקיעה רק שער בודד. הנבחרת הצליחה הרבה יותר במשחקי האיים בשנת 1995, שאותם אירחה בגיברלטר, בהם הפסידה תחילה לנבחרת גרינלנד ולאחר מכן זכתה בניצחונה הראשון בתחרות כלשהי, ניצחון על נבחרת האי מאן. ניצחון נוסף הגיע נגד נבחרת אנגלסיי. לאחר שני הניצחונות סימה הקבוצה במקום השני בבית והעפילה לחצי הגמר. בחצי הגמר ניצחה הקבוצה בתוצאה 0–1 את נבחרת ג'רזי והעפילה לגמר, בו הפסידה לנבחרת האי וויט בתוצאה 1-0. במשחקי האיים 1997 ניצחה הקבוצה שני משחקים בשלב הבתים והפסידה בשניים ובמשחקי ההצלבה, נגד נבחרת איי שטלנד וסיימה במקום ה-6 מתוך תשע נבחרות ששיחקו. במשחקי האיים 1999 סיימה הקבוצה במקום ה-11. התוצאות השתפרו בהדרגה במשחקי האיים 2001 כאשר הם סיימו במקום החמישי ובמשחקי האיים 2003 סיימה הקבוצה בניצחון הכי גדול שלה עד כה בהיסטוריה, ניצחון 0–19 על סרק. ניצחונות טובים אחרים היו ניצונות על נבחרת גרינלנד ונבחרת אורקניי ובסופו של דבר ניצבה במקום ה-6 מתוך 12 נבחרות, למרות ההישגים הללו הנבחרת לא נכנסה למשחקים שנערכו בשנת 2005. בשנת 2006 שיחקה הקבוצה ב"מונדיאל הנבחרות שאינן מוכרות על ידי פיפ"א". במשחק הראשון, בשלב הבתים, שיחקה נגד פ.צ. סנט פאולי שאירחה את הטורניר וסיימה בתיקו 1-1. במשחק השני הבסיה הקבוצה את נבחרת טיבט בתוצאה 0–5. בחצי הגמר הפסידה הקבוצה לנבחרת הרפובליקה הטורקית של צפון קפריסין בתוצאה 2-0. במשחק על המקום השלישי שוב נפגשה הקבוצה עם פ.צ. סנט פאולי רק שהפעם ניצחה נבחרת גיברלטר וסיימה במקום השלישי מתוך שש הנבחרות המשתתפות. ב-1 באוקטובר 2012 נתקבלה גיברלטר בחברה זמנית באופ"א, ובקונגרס אופ"א שנערך ב-24 במאי 2013 אושר צירופה של הנבחרת כחברה קבועה באופ"א, והיא תוכל להשתתף במוקדמות יורו 2016, וקבוצותיה ישחקו בשלבים המוקדמים של הליגה האירופאית וליגת האלופות החל מעונת 2014/15. ב-19 בנובמבר 2013 שיחקה הנבחרת את משחקה הרשמי הראשון נגד סלובקיה באצטדיון אסטדיו אלגרבה שנגמר בתוצאה 0-0. ב-7 בספטמבר 2014 החלה גיברלטר את משחקיה במסגרת מוקדמות יורו 2016, ובמשחק הראשון במסגרת זו הובסה בידי נבחרת פולין בתוצאה 7-0. בהמשך הפסידה באותה התוצאה גם לנבחרות אירלנד וגרמניה. ב-29 במרץ 2015 רשמה את שער הבכורה שלה במפעל אירופי כשהפסידה 6-1 לסקוטלנד לאחר שלי קאסיארו הבקיע שער שוויון זמני. בחודש מאי 2016 הצטרפה הנבחרת לפיפ"א. נבחרת גיברלטר השתתפה לראשונה בתולדותיה במוקדמות למונדיאל 2018. נבחרת גיברלטר השתתפה בליגת האומות והשיגה ניצחונות יוקרתיים. 2016 עד 2024 - לא העפילה 2018 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה דאני היגינבות'אם ליאם ווקר סקוט וייזמן ג'ורדן פרז דוד ארטל מדיה וקבצים בנושא נבחרת גיברלטר בכדורגל בוויקישיתוף אתר האינטרנט הרשמי של נבחרת גיברלטר בכדורגל נבחרת גיברלטר בכדורגל, ברשת החברתית פייסבוק דירוג לנבחרות לאומיות לגברים באתר פיפ"א החל מספטמבר 2016 – אז החל דירוג פיפ"א לנבחרת זו
Dire Straits (אלבום)

Dire Straits הוא אלבומה הראשון של להקת הרוק הבריטית, דייר סטרייטס. האלבום, שנושא את שם הלהקה, יצא לאור בשנת 1978, והיווה את תחילת דרכה של הלהקה בהנהגת מארק נופלר. השיר Sultans of Swing סומן מאז יצירתו כלהיט הגדול ביותר של הלהקה וליווה אותה עד סוף דרכה. כל השירים נכתבו והולחנו על ידי מארק נופלר.  מידע על האלבום Dire Straits באתר MusicBrainz מידע על האלבום Dire Straits באתר AllMusic האלבום Dire Straits באתר Discogs האלבום Dire Straits באתר ספוטיפיי האלבום Dire Straits באתר אפל מיוזיק
כריסטיאן סטליני

כריסטיאן סטליני (באיטלקית: Cristian Stellini; נולד ב-27 באפריל 1974), הוא כדורגלן עבר איטלקי ומאמן כדורגל. סטליני שיחק בליגות הנמוכות באיטליה במועדונים נוברה, ספאל וטרנאנה. בקיץ 2000, הוא הצטרף לקומו מהליגה השלישית והיה שותף להעפלתה עד לסרייה א' ב-2002. הוא ערך את הופעת הבכורה שלו בסרייה א' ב-14 בספטמבר 2002 נגד אמפולי. בקיץ 2003, הצטרף סטליני ליובנטוס, שם סבל מפציעה קשה ברגלו. לאחר שרשם שתי הופעות בלבד במדי הקבוצה, הוא עבר לקבוצת גנואה. ב-2011, כריסטיאן הצטרף סטליני לצוות האימון של אנטוניו קונטה ביובנטוס. עם זאת, בשנת 2012, הוא הושעה לשנתיים וחצי על ידי התאחדות הכדורגל האיטלקית עקב האשמות בדבר מכירת משחקי כדורגל,[דרוש מקור] ובעקבות כך נאלץ להתפטר מתפקידו. סטליני נוקה מאז מכל אשמה.[דרוש מקור] סטליני עשה את חזרתו לכדורגל כמאמן מחלקת הנוער של גנואה מ-2015 עד 2017. במהלך תקופתו במועדון, הוא קידם שחקנים צעירים ועזר לקבוצה להגיע לפלייאוף הסרייה א'. ביוני 2017, סטליני מונה למאמן הראשי החדש של מועדון אלסנדריה מהסרייה ג', שם חתם על חוזה לשנתיים. עם זאת, הוא פוטר ב-20 בנובמבר 2017, לאחר שלא הצליח להוביל אותה להישגים. לאחר מכן חזר סטליני לצוות הניהולי של אנטוניו קונטה באינטר לקראת עונת 2019/20. בתקופתו באינטר, הוא עזר לקבוצתו לזכות בסרייה א' בעונת 2020/21, ואף אימן את הקבוצה בשלושה משחקים שבכולם ניצחה הקבוצה, כאשר קונטה הושעה עקב צבירת כרטיסים צהובים. כשנכנס אנטוניו קונטה לתפקיד המאמן בטוטנהאם הוטספר, הוא מינה את סטליני כעוזרו. במשחק האחרון של שלב הבתים בליגת האלופות 2022/23, עמד סטליני על הקווים כמאמן, וניצח עם הקבוצה במארסיי, ועזר לטוטנהאם להעפיל לשמינית גמר ליגת האלופות. בפברואר 2023, התגלה כי אנטוניו קונטה סובל דלקת בכיס המרה ונזקק לניתוח, וסטליני מילא את תפקיד מאמן הקבוצה הראשי עד לחזרתו של קונטה. בניהולו של סטליני, ניצחה טוטנהאם בשני משחקים מול מנצ'סטר סיטי ווסטהאם יונייטד, והשיגה תיקו מול מילאן בליגת האלופות. ב-26 במרץ 2023, פוטר קונטה מטוטנהאם. עזיבתו הגיעה עקב ההדחות מליגת האלופות והגביע האנגלי, כמו גם התפרצות ידועה לשמצה במסיבת העיתונאים שלאחר המשחק נגד סאות'המפטון שנגמר ללא הכרעה בתוצאה 3-3. כריסטיאן סטליני מונה לתפקיד המאמן הראשי עד סוף העונה, כשריאן מייסון משמש בתור עוזרו. בהמשך השנה ב-24 באפריל, פוטר סטליני מתפקידו הזמני לאחר הפסד 6:1 של קבוצתו לניוקאסל יונייטד. כריסטיאן סטליני, באתר Transfermarkt כריסטיאן סטליני, באתר WorldFootball.net כריסטיאן סטליני, באתר FootballDatabase.eu פרופיל המאמן, באתר Transfermarkt Dalla Società, Condizioni di Christian Stellini, modenafc, ‏3 בנובמבר 2003 Dalla Società, Cessione di Cristian Stellini, modenafc, ‏3 בינואר 2004 רשמית: קונטה סיים את דרכו כמאמן טוטנהאם, באתר ynet, 27 במרץ 2023
ליגנד מגשר

בכימיה קואורדינטיבית, ליגנד מגשר הוא ליגנד שנקשר לשני אטומים או יותר, בדרך כלל ליוני מתכות. הליגנד יכול להיות מורכב מאטום או מכמה אטומים. כמעט כל התרכובות האורגניות המורכבות יכולות לשמש כליגנדים מגשרים, לכן המונח מוגבל בדרך כלל לליגנדים קטנים כגון פסאודוהלידים או לליגנדים שנועדו במיוחד לקשר בין שתי מתכות. במתן שם לקומפלקס שבו אטום בודד מגשר בין שתי מתכות, קודמת לליגנד המגשר האות היוונית מו, μ, עם מספר המציין את מספר המתכות הקשורות לליגנד הגישור. μ2 מסומן לעיתים קרובות פשוט כ-μ. כאשר מתארים קומפלקסים קואורדינטיביים יש להקפיד לא לבלבל את μ עם η ('אטא'), המתייחסת להאפטיות (אנ'). ליגנדים שאינם מגשרים נקראים ליגנדים טרמינליים. כמעט כל הליגנדים ידועים כמגשרים, למעט אמינים ואמוניה. ליגנדים מגשרים נפוצים כוללים את רוב האניונים הנפוצים. תרכובות וקומפלקסים עם ליגנדים מגשרים ב-NbCl5, ישנם שני ליגנדים מגשרים ושמונה ליגנים טרמינליים של כלוריד. ברודיום(II)-אצטט, ארבע קבוצות האצטט הן ליגנדים מגשרים. עבור VO(HPO4)·0.5H2O, זוגות של מרכזי ונדיום (IV) מגושרים על ידי ליגנדי מים. The International Union of Pure and Applied Chemistry (IUPAC), IUPAC - bridging ligand (B00741), goldbook.iupac.org International Union of Pure and Applied Chemistry (2005). Nomenclature of Inorganic Chemistry (IUPAC Recommendations 2005). Cambridge (UK): RSC–IUPAC. ISBN 0-85404-438-8. pp. 163–165. Electronic version. Werner, H. (2004). "The Way into the Bridge: A New Bonding Mode of Tertiary Phosphanes, Arsanes, and Stibanes". Angew. Chem. Int. Ed. 43 (8): 938–954. doi:10.1002/anie.200300627. PMID 14966876. Koo, H.-J.; Whangbo, M.; VerNooy, P. D.; Torardi, C. C.; Marshall, W. J. (2002). "Flux growth of vanadyl pyrophosphate, (VO)2P2O7, and spin dimer analysis of the spin exchange interactions of (VO)2P2O7 and vanadyl hydrogen phosphate, VO(HPO4).0.5H2O". Inorg. Chem. 41 (18): 4664–72. doi:10.1021/ic020249c. PMID 12206689.
שגרירות סלובניה בישראל

שגרירות הרפובליקה של סלובניה בתל אביב היא הנציגות הדיפלומטית העליונה של סלובניה בישראל. סלובניה מחזיקה גם בקונסוליה הסלובנית בחיפה (סל'). השגריר הנוכחי הוא אנדריה פורקארט מרטינז. אנדריה פורקארט מרטינז (2019–הווה) ברברה סושניק (2015–2019) אלנקה סוהדולניק (2012–2015) בוריס סוביץ' (2007–2011) איזוק ג'רק (אנ') (2004–2007) פיטר טוש (1999–2004) דרג'ה בוודז קורט (אנ') (1995–1999) אתר האינטרנט הרשמי של שגרירות סלובניה בישראל Uradna predstavitvena stran (אורכב 08.08.2007 בארכיון Wayback Machine)
נבחרת טיבט בכדורגל

נבחרת טיבט בכדורגל לגברים היא נבחרת הכדורגל של מחוז טיבט שבסין. הנבחרת חברה בקוניפ"א אינה חברה בAFC או בפיפ"א ולכן איננה מורשית להשתתף בגביע העולם בכדורגל או בגביע אסיה. הקבוצה משחקת ללא אישורה של ממשלת סין אשר מתנגדת לקיום מסגרות ספורט מסודרות בחבל זה. בשנת 2006 שיחקה הקבוצה במונדיאל הנבחרות שאינן מוכרות על ידי פיפ"א (Viva World Cup) שהתקיים בעיר המבורג. במשחק הראשון, בשלב הבתים, שיחקה נגד פ.צ. סנט פאולי שאירחה את הטורניר וסיימה בהפסד 7-0. במשחק השני הפסידה גם הפעם נבחרת טיבט בתוצאה 5-0 לטובת נבחרת גיברלטר ולכן לא העפילה משלב הבתים בטורניר זה. מדיה וקבצים בנושא נבחרת טיבט בכדורגל בוויקישיתוף אתר האינטרנט הרשמי של נבחרת טיבט בכדורגל
פטריק בולדווין ג'וניור

פטריק אוניל בולדווין ג'וניור (באנגלית: Patrick O'Neal Baldwin Jr., מוכר בכינוי PBJ; נולד ב-18 בנובמבר 2002) הוא כדורסלן אמריקאי המשחק בעמדות הסמול והפאוור פורוורד בוושינגטון ויזארדס. בולדווין נולד באוונסטון, אילינוי. אביו, פאט (אנ'), הוא כדורסלן עבר העובד כמאמן כדורסל, ואימו הייתה שחקנית כדורעף. כאשר היה בתיכון, נבחר להשתתף במשחק מקדונלד'ס אול-אמריקן ובנייקי הופ סאמיט. לאחר שקיבל הצעות מאוניברסיטאות רבות, הוא בחר להצטרף לקבוצת הכדורסל של אוניברסיטת ויסקונסין-מילווקי, אותה אימן אביו. בהופעת הבכורה שלו באוניברסיטה, רשם 21 נקודות ו-10 ריבאונדים בניצחון 75–60 על דקוטה הצפונית. לאחר עונה אחת באוניברסיטה, בה שיחק 11 משחקים בלבד והעמיד ממוצעים של 12.1 נקודות ו-5.8 ריבאונדים למשחק, הכריז כי יתמודד בדראפט 2022 ב-NBA. בדראפט נבחר בולדווין בבחירה ה-28 על ידי גולדן סטייט ווריורס, וב-6 ביולי 2022 חתם על חוזה רוקי בקבוצה, תוך שהוא משחק במקביל בסנטה קרוז ווריורס, קבוצת הבת של גולדן סטייט המשחקת בליגת הפיתוח של ה-NBA. ב-30 באוקטובר ערך את הופעת הבכורה שלו ב-NBA, כשנכנס לשחק בדקה האחרונה בהפסד קבוצתו 114–128 לדטרויט פיסטונס. ב-21 בדצמבר 2022 קלע שיא קריירה של 17 נקודות בהפסד 113–143 לברוקלין נטס. ב-6 ביולי 2023 הועבר בטרייד יחד עם ג'ורדן פול, ראיין רולינס ובחירות דראפט עתידיות לוושינגטון ויזארדס בתמורה לכריס פול. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Blue-chip basketball recruit Patrick Baldwin Jr. has a ‘home visit’ with his father, a college coach, that reflects the world during the coronavirus pandemic, Chicago Tribune Patrick Baldwin Jr., the nation’s No. 3 basketball recruit in the junior class, faces a difficult decision — play for Coach K, his father or his beloved Northwestern?, Chicago Tribune Curt Hogg, Two players from Wisconsin are named to the boys McDonald's All American Game, Journal Sentinel (באנגלית אמריקאית) 5-star recruit picks Milwaukee over Duke, UVa, ESPN.com, ‏2021-05-12 (באנגלית) Milwaukee vs. North Dakota - Men's College Basketball Game Recap - November 9, 2021, ESPN (באנגלית) Baldwin entering draft after 1 year at Milwaukee, ESPN.com, ‏2022-04-22 (באנגלית) Warriors Select Patrick Baldwin Jr. (#28) & Gui Santos (#55) in 2022 NBA Draft, Presented by Oracle, www.nba.com (באנגלית) Warriors Sign 2022 First Round Draft Pick Patrick Baldwin Jr., www.nba.com (באנגלית) Golden State Warriors vs. Brooklyn Nets Live Score and Stats - December 21, 2022 Gametracker, CBSSports.com (באנגלית) Wizards acquire Poole, Baldwin Jr. and Rollins along with a First and Second Round Pick in trade with Warriors, NBA.com, 6 July 2023
נחל תפרח

נחל תפרח הוא נחל אכזב בנגב הצפוני־מערבי. אורכו כ־5.8 קילומטרים. מוצא הנחל ממוקם בגובה של כ־200 מטרים מעל פני הים, כ־750 מטרים מזרחית לכפר הנוער אשל הנשיא, צמוד לתחילת כביש 310. משם הנחל זורם בכיוון דרום־מערב וחולף תחת כביש 25 ומסילת אשקלון–באר שבע. לאחר מכן עובר תוואי הנחל במקביל מצפון לכביש 2411, חולף פעם נוספת מתחת למסילת אשקלון–באר שבע ובסמוך למושבים תפרח וגילת (הסמוכים לעיר אופקים), ונשפך לנחל פטיש (שנשפך לנחל גרר, משם לנחל הבשור וממנו זורם אל הים התיכון). ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
אלכסנדר קארס

אלכסנדר קארס (באנגלית: Alexander Carse; בקירוב 1770 – פברואר 1843) היה צייר סקוטי הידוע בסצנות החיים הסקוטיים. עבודותיו כוללות בד גדול של ביקור ג'ורג' הרביעי בליית' ושלושה ציורים מוקדמים של משחקי כדורגל. קארס נולד באינרוויק שבמזרח לותיאן לוויליאם וקתרין קארס, והוטבל בתחילת 1770. קארס התחיל באקדמיה לציור של אדינבורו ב-1801; כאן הוא למד ציור בסגנון הולנדי, שהשפיע על ציוריו המאוחרים. לימד אותו דייוויד אלן, שהשפיע רבות על סגנונו המוקדם. עד 1808 הוא תואר כצייר הטוב ביותר של סצנות כפר. בשנת 1795 צייר קארס דיוקן קבוצתי שלו ושל אמו ואחותו. בציור נראה החדר של הצייר, כשאמו קוראת את התנ"ך לשני ילדיה המבוגרים. עבודה זו נמצאת כעת באוסף הגלריות הלאומיות של סקוטלנד. בשנות השלושים המוקדמות לחייו הציג קארס ציורים בלונדון באקדמיה המלכותית ובמוסד הבריטי. בשנת 1812 - השנה שבה עבר ללונדון - הציג קארס את "יחסי המדינות", שנחשבת לאחת מיצירותיו הטובות ביותר. בשמונה השנים הבאות הוא עבד קשה כדי לבסס את עצמו כמתחרה לדייוויד וילקי. בשנת 1819 שניהם ציירו גרסאות של "חתונת הפני של אלן" (חתונה פרוטה היא מנהג סקוטי שבו האורחים משלמים עבור החתונה והעודפים מממנים את משק הבית החדש). שני הציורים הוצגו אך וילקי הוא שמכר את הציור שלו לנסיך יורש העצר. למרות ניסיונותיו של קארס לאמץ לעצמו את הסגנון של וילקי, העסק שלו נכשל והוא עבר חזרה לסקוטלנד. אחד מציוריו הגדולים והמפורטים ביותר הוא הביקור המלכותי של ג'ורג' הרביעי בליית' בשנת 1822. זה היה ביקור נדיר של מלך שולט בסקוטלנד, שאורגן על ידי סר וולטר סקוט. הציור בגודל 1.5 מ' × 3.4 מ', מכיל מאות דמויות ומספר רב של דיוקנאות. משנת 1810 קארס גם יצר שלושה ציורים של משחקי כדורגל, שנאמר כי הם בין הרישומים הציוריים המוקדמים ביותר של המשחק. ישנם ציורים רבים של קארס באוספים ציבוריים בדנדי, גלאזגו ואדינבורו. לקארס היו שני בנים, ששניהם היו ציירים: ויליאם קארס וג'יימס קארס. ויליאם עבד בסקוטלנד, בזמן שג'יימס היגר לדרום אוסטרליה. קארס מת בעוני בפברואר 1843, המקום והתאריך המדויק של מותו אינם ידועים. חתונת הפאני מחוץ לפאב משחק כדורגל מדיה וקבצים בנושא אלכסנדר קארס בוויקישיתוף Lucy Dixon, 'Carse, Alexander (bap. 1770, d. 1843)', Oxford Dictionary of National Biography, Oxford University Press, 2004; online edn, Oct 2006 The Penny Wedding, Alexander Carse, nationalgalleries.org, The Foot-ball game, Alexander Carse, c. 1830, Bonhams Art UK | Discover Artworks, artuk.org (באנגלית) James Howe Carse, Design and Art Australia Online
קולז' דה פראנס

הקולז' דה פראנס (צרפתית: Collège de France) הוא מוסד מחקר גבוה שמקום מושבו ברובע החמישי (הרובע הלטיני) בפריז, מעברו השני של הקמפוס ההיסטורי של הסורבון, במפגש הרחובות סן-ז'אק (rue Saint-Jacques) ו"רו-דז-אקול" (rue des Ecoles). הקולז' נוסד בשנת 1530 לבקשת המלך פרנסואה הראשון, כבית-ספר אלטרנטיבי לסורבון, במטרה לקדם את הלימודים בתחומים שונים כגון עברית, יוונית עתיקה ומתמטיקה. במקורו נקרא המוסד "הקולז' המלכותי" (Collège Royal), אך שמו שונה אחר כך לקולז' לשלוש שפות (Collège des Trois Langues), הקולז' הלאומי (Collège National) והקולז' האימפריאלי (Collège Impérial). בשנת 1870 שונה שמו שוב לשם הנוכחי - הקולז' דה פראנס. המבנה המרכזי נבנה בשנת 1780 על ידי האדריכל ז'אן פרנסואה שלגרן (Jean-François Chalgrin, מתכנן שער הניצחון שבפריז). ההוראה בקולז' נעשית באמצעות שיעורים וסמינרים. על כל מרצה להורות 26 שעות בשנה, ולהציג בכל שנה מחקר מקורי חדש. המוסד מתייחד בכך שההשתתפות בשיעורים ובסמינרים חופשית לחלוטין ופתוחה לקהל הרחב, ללא צורך בהרשמה. הקולז' אינו מעניק תארים, אך יש בו כיתות מחקר, וכמו כן נמצאת בו אחת מספריות המחקר הטובות באירופה. כיום מחולק הקולז' לחמש דיסציפלינות: מדעי המתמטיקה, מדעי הפיזיקה, מדעי הטבע, פילוסופיה וסוציולוגיה, וגם היסטוריה, פילולוגיה וארכאולוגיה, והוא כולל 54 קתדרות. ז'ן-כריסטוף יוקוז איאן הקינג פייר לואי-ליון כריסטיאן דה פורזאמפארק אלאן קון (Alain Connes) סרז' הרוש ז'אן איפוליט אנדרה-מארי אמפר רמון ארון רולאן בארת גיום בידה פייר בולז פייר בורדייה פייר אדו אמיל בנבניסט (Benveniste) אנרי ברגסון פרנאן ברודל קלוד ברנאר (Bernard) קלוד-עמנואל דה פסטורה ז'ורז' דומזיל (George Dumézil) ז'אן דוסה (Jean Dausset) ז'אק אדמר מוריס הלבווקס (Maurice Halbwachs) פול ואלרי פרדריק ז'וליו-קירי פרנסואה ז'קוב פייר ז'יל דה-ז'ן קלוד כהן-טנוג'י אנרי לבג ז'אן-מארי להן (Jean-Marie Lehn) ז'וזף ליוביל קלוד לוי-שטראוס אדואר לה רואה (Édouard Le Roy) עמנואל לה רואה לדורי פול לנז'בן (Paul Langevin) אטיין-ז'ול מארה ז'אק מונו שלמה מונק מרסל מוס ז'ול מישלה מוריס מרלו-פונטי פול סבטייה שארל-אוגוסטן סנט-בב מישל פוקו ז'ורז' קיווייה אדגר קינה (Quinet) תאודול ריבו אנרי לה שטלייה ז'אן-פרנסואה שמפוליון מדיה וקבצים בנושא קולז' דה פראנס בוויקישיתוף אתר האינטרנט הרשמי של קולז' דה פראנס (בצרפתית) קולז' דה פראנס, ברשת החברתית פייסבוק קולז' דה פראנס, ברשת החברתית אקס (טוויטר) קולז' דה פראנס, באתר אנציקלופדיה בריטניקה (באנגלית)